**flamura ta galbenă**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

azi n-am chef să trăiesc

în mine îndoiala ta a crescut

un deal pietros prin pieptul meu

ai săpat o tranşee sub flamură galbenă

de sticlă

tragi fără să ţinteşti

glonţ după glonţ

mai repede şi mai repede

eşti deja pe automat

fără să-ţi pese dacă mă ucizi sau nu

timp nici nu-mi rămâne

să-mi încarc şi eu tunul cu flori

opreşte-te o clipă iubito

uite

ridic steagul alb